вътресъюзен внос) или статистическата територия на Съюза, определена в раздел 4 (при извънсъюзен внос).
 2.
 „Вътрешен вид транспорт“ (в съответните случаи) е активното средство за вътрешноконтинентален транспорт, с което стоките са напуснали мястото на тръгване (при износ) или с което се смята, че са достигнали мястото на пристигане (при внос).
 3.
 „Контейнер“ се отнася до сведение дали стоките се транспортират в контейнери, когато пресичат границата на статистическата територия на Съюза.
 4.
 Разпределението на транспорта по видове е предвидено в част В, таблица 2 от приложение I към настоящия регламент.
 Раздел 16
 Оператор партньор в държавата членка на внос
 Операторът партньор в държавата членка на внос е данъчно задълженото лице или данъчно незадълженото юридическо лице, което се идентифицира чрез индивидуален идентификационен номер, определен за него по реда на член 214 от Директива 2006/112/ЕО на Съвета, в държавата членка на износ,
 а)
 което е декларирало вътресъюзно придобиване на стоки съгласно член 251, буква в) от Директива 2006/112/ЕО на Съвета; или при липсата на такова обстоятелство:
 б)
 вносителят съгласно определението в раздел 6.
 Раздел 17
 Държава членка на предполагаемо местоназначение и държава членка на действителен износ
 1.
 Когато стоките се допускат за свободно обращение или се поставят под режим специфична употреба, държавата членка на предполагаемо местоназначение е държавата членка, в която стоките се намират към момента на поставяне под митническия режим.
 При все това, когато към момента на съставянето на митническата декларация е известно, че стоките ще бъдат изпратени в друга държава членка след вдигането, държава членка на предполагаемо местоназначение е тази държава членка.
 Когато стоките се поставят под митнически режим активно усъвършенстване, държавата членка на предполагаемо местоназначение е държавата членка, където се извършва първата дейност по усъвършенстването.
 2.
 Държавата членка на действителен износ е държавата членка, в която се намират стоките към момента на поставяне под митническия режим.
 При все това, в случай на стоки в привиден износ съгласно определението в раздел 1, параграф 1, държавата членка на действителен внос е държавата членка, от която стоките са били въведени в държавата членка, където стоките се намират към момента на поставянето им под митническия режим.
 Когато стоките се изнасят след митнически режим активно усъвършенстване, държавата членка на действителен износ е държавата членка, където е била извършена последната дейност по усъвършенстването.
 Раздел 18
 Статистическа процедура
 „Статистическа процедура“ е използването на различни признаци за разграничаване на отделните видове внос и износ, в частност според поставянето им под митнически режим, както е предвидено в част В, таблица 3 от приложение I към настоящия регламент.
 Раздел 19
 Преференциално третиране при внос
 1.
 Данните за преференциалното третиране са тарифното третиране, представено чрез преференциалния код съгласно класификацията, предвидена в Митническия кодекс на Съюза.
 2.
 Данните се отнасят за преференциалното третиране, прилагано или предоставяно от митническите органи.
 Раздел 20
 Условия на доставка
 „Условия на доставка“ са разпоредбите на договора за продажба, с които се установяват задълженията съответно на продавача и купувача, съгласно терминологията на Международната търговска палата (Incoterms).
 ГЛАВА III
 ОСОБЕНИ СТОКИ ИЛИ ДВИЖЕНИЯ
 Раздел 21
 Плавателни съдове и въздухоплавателни средства
 1.
 За целите на настоящия раздел:
 а)
 „плавателни съдове“